లయన్స్ క్లబ్

లైన్స్ క్లబ్ (లయన్సు క్లబ్; Lions Clubs International) ఒక అంతర్జాతీయ సామాజిక సేవా సంస్థ. Lions Clubs International (LCI) లయన్సు క్లబ్ ఇంటర్నేషనల్, మతాతీత సేవాసంస్థ (మన భారతదేశ రాజ్యాంగం కూడా మతాతీత రాజ్యాంగం). 206 దేశాలలోని, 44,500 లయన్సు క్లబ్బుల ద్వారా, 13 లక్షల మంది సభ్యులు సేవలు చేస్తున్నారు. యునైటెడ్ స్టేట్స్ ఆఫ్ అమెరికా లోని, ఇల్లినాయిస్ లోని 'ఓక్ బ్రూక్' ముఖ్య కేంద్రంగా 'లయన్స్ క్లబ్ ఇంటర్నేషనల్' పనిచేస్తున్నది. ఈ సంస్థ, స్థానిక ప్రజల అవసరాలను గమనించి, వీలైతే స్థానికంగా, లేదంటే, అంతర్జాతీయంగా, లయన్స్ క్లబ్ ఇంటర్నేషనల్, సహాయంతో, ఆ అవసరాలను తీర్చుతుంది. విశాఖపట్నంలోని కేన్సర్ ఆసుపత్రిని, జగ్గంపేటలోని కంటి ఆసుపత్రిని లయన్స్ క్లబ్ ఈ విధంగానే నెలకొల్పి, ప్రజలకు అంధుబాటులోకి తెచ్చింది. 2011 మార్చి 31 నాటికి లయన్స్ (లైన్స్) క్లబ్ ఇంటర్నేషనల్ (206 దేశాలు) లో 46,046 క్లబ్బులలో 13,58,153 సభ్యులు ఉన్నారు. చరిత్ర లయన్స్ క్లబ్ ఇంటర్నేషనల్ 1917 జూన్ 7 న మెల్విన్ జోన్స్, చికాగోకి చెందిన వ్యాపారి, స్థాపించాడు. మెరికల్లాంటి వ్యాపారులు, తమ వ్యాపార రంగంలో, తమ తెలివితేటలతో, తమ శ్రమ తో, తమ శక్తితో, విజయం సాధిస్తున్నారు. ఇవే శక్తి యుక్తులను, ఈ వ్యాపారులు, మన సమాజం అభివృద్ధికి, సమాజంలో బ్రతుకుతున్న ప్రజల అభివృద్ధికి ఎందుకు కృషి చేయకూడదు? అని తోటి వ్యాపారులను మెల్విన్ జోన్స్ ప్రశ్నించాడు. 'ఏదో ఒక సేవ, సమాజంలోని ఎవరికో ఒకరికి, చేయక పోతే, మనం కూడా అభివృద్ధి చెందలేమని, సమాజం అభివృద్ధి చెందితేనే, వ్యాపారం అభివృద్ధి చెందుతుంది అని చెప్పాడు. ఆ మాటలతో, లయన్సు క్లబ్బు సభ్యులు (వీరిని 'లయన్సు' అంటారు. వీరి పేరు ముందు 'లయన్' అని చేరుస్తారు) సమాజ సేవ యొక్క గొప్పతనాన్ని గుర్తించారు. ఆనాటి నుంచి 'లయన్స్ క్లబ్' అంటే 'సమాజ సేవ', 'ప్రజా సేవ' లకి ప్రతిరూపంగా మారింది. రోగులకు, 'రెడ్ క్రాస్', 'రెడ్ క్రిసెంట్', 'నర్సుల సేవలు' ఎలాగో; 'సమాజ సేవ', 'ప్రజా సేవ' లకు 'లయన్స్ క్లబ్' కూడా అలాగే. 'లయన్సు' ముఖ్య ఉద్దేశం ' మేము సేవ చేస్తాము'. అందుకే 'లయన్సు క్లబ్బు' ల సేవా ప్రణాళికలలో కొన్నింటిని చూడండి. 'లయన్సు క్లబ్బుల సేవా ప్రణాళికలు కంటిచూపు పరీక్షలు, కంటిచూపు ఆపరేషన్లు చేయించటం, కంటి అద్దాలు ఇవ్వటం. చెవిటి వారికి పరీక్షలు జరిపించి వారికి చెవిటి మిషన్లు ఇవ్వటం. అవిటి వారికి (కాళ్ళు లేనివారికి) కేలిపర్స్ (చంక కర్రలు), మూడు చక్రాల బళ్ళు ఇవ్వటం. మూగవారికి, పరీక్షలు జరిపి వారికి 'స్పీచ్ థెరపీ' ఇప్పించటం. రక్తదానం శిబిరాలు నిర్వహించి, రక్తదానాన్ని ప్రోత్సహింఛటం. 'చక్కెర వ్యాధి' ఉన్నవారికి, 'కేన్సర్' రోగులకు, 'ఎయిడ్స్' రోగులకు, 'కుష్ఠు; రోగులకు, పరీక్షలు జరిపించటం, వైద్యం చేయించటం. కొన్నిచోట్ల 'అంబులెన్స్ ' సేవలు అందించటం. 'అనాధాశ్రమా'లకు, 'వృద్ధాశ్రమా'లకు, సహాయం చేయటం. ప్రకృతి వైపరీత్యాలైన వరదలు, భూకంపాలు, తుపాన్ల వలన బాధలు పడ్డావారికి సహాయం చేయటం. వాతావరణ కాలుష్యం, వాతావరణ పరిరక్షణ. ప్రపంచ శాంతి కోసం ప్రార్థించుటం, కృషి చేయుట. నాయకత్వ లక్షణాలు పెంపొందించుట. భారతదేశంలోని లయన్స్ డిస్ట్రిక్టుల వివరాలు భారతదేశంలోని రాష్ట్రాలు, ప్రాంతాలు, అవి ఏయే లయన్స్ డిస్ట్రిక్టుల పరిధిలోకి వస్తాయి, ఆ లయన్స్ డిస్ట్రిక్టుల తాలుకు మెయిన్ డిస్ట్రిక్టుల వివరాలు దిగువ పట్టికలో చూడండి. అంతర్జాతీయ సమావేశాలు అంతర్జాతీయ సమావేశాలు (International Convention) ప్రతీ సంవత్సరం, ప్రపంచంలోని ఏదో ఒక నగరంలో జరుగుతుంది. ఈ సమావేశంలో లయన్సు క్లబ్ సభ్యులు, ప్రపంచంలోని ఇతర లయన్సు క్లబ్ సభ్యులను కలుసుకుంటారు. రాబోయే సంవత్సరానికి, అధికార్లను ఎన్నుకుంటారు. లయన్సు క్లబ్ ఊరేగింపులలో పాల్గొంటారు. రాబోయే సంవత్సరానికి చేయవలసిన పనుల ప్రణాళికలను చర్చించి, నిర్ణయిస్తారు. డబ్బు సేకరణ కోసం, విరాళలకోసం కూడా చర్చిస్తారు. సావనీర్స్ ప్రచురణకోసం కూడా చర్చిస్తారు. మొట్టమొదటి సమావేశం 1917 లో, డల్లాస్ (టెక్సాస్) లో జరిగింది. 2006 సమావేశం, న్యూ ఆర్లియన్స్ లో జరగవలసి ఉండగా, 'కత్రినా' తుపాను మూలంగా, 'న్యూ ఆర్లియన్స్' నగరం అతలాకుతలం అయ్యింది. అందుకని బోస్టన్ లో జరిగింది. పాత సమావేశాలు పాత సమావేశాలు, సమావేశాలు జరిగిన సంవత్సరం, ప్రాంతాలు దిగువ చూడండి. 93వ 2010 సిడ్నీ, ఆస్ట్రేలియా 92వ 2009 మిన్నెపొలిస్, మిన్నెసొట, యు.ఎస్.ఏ 91వ 2008 బాంగ్‌కాక్, థాయిలాండ్ 90వ 2007 చికాగొ, ఇల్లినాయి, యు.ఎస్.ఏ 89వ 2006 బోస్టన్, మసాఛుసెట్స్, యు.ఎస్.ఏ 88వ 2005 హాంగ్ కాంగ్ 87వ 2004 డెట్రాయిట్, మిచిగాన్, యు.ఎస్.ఏ 86వ 2003 డెన్వెర్ కొలరాడొ, యు.ఎస్.ఏ 85వ 2002 ఒసాకా, జపాన్ 84వ 2001 ఇండియానాపొలిస్, ఇండియానా, యు.ఎస్.ఏ 83వ 2000 హొనొలులు, హవాయి, యు.ఎస్.ఏ 82వ 1999 సాన్ డియాగొ, కాలిఫోర్నియా, యు.ఎస్.ఏ 81వ 1998 బర్మింగ్ హాం, యునైటెడ్ కింగ్‌డమ్ 80వ 1997 ఫిలడెల్ఫియా, పెన్సిల్వేనియా, యు.ఎస్.ఏ 79వ 1996 మాంట్రియల్, క్విబెక్, కెనడా 78వ 1995 సియోల్, దక్షిణ కొరియా 77వ 1994 ఫోనిక్స్, అరిజోనా, యు.ఎస్.ఏ 76వ 1993 మిన్నెపొలిస్, మిన్నెసోట, యు.ఎస్.ఏ 75వ 1992 హాంగ్ కాంగ్ 74వ 1991 బ్రిస్బన్, ఆస్ట్రేలియా 69వ 1986 న్యూ ఆర్లియన్స్, లూసియానా, యు.ఎస్.ఏ 68వ 1985 డల్లాస్, టెక్సాస్, యు.ఎస్.ఏ 35వ 1952 మెక్సికో సిటీ, మెక్సికో 01వ 1917 డల్లాస్, టెక్సాస్ జరగబోయే 'లయన్స్ క్లబ్ ఇంటర్నేషనల్ సమావేశాలు' లయనిజం వ్యాప్తి కెనడా లోని, ఒంటరియా లోని 'విండ్సర్' లో మొదటి లయన్స్ క్లబ్ 1920 మార్చి 12 నాడు స్థాపించగానే, లయన్స్ క్లబ్స్ సంస్థ ప్రపంచవ్యాప్తం అయ్యింది. అప్పటినుంచి లయన్స్ క్లబ్స్ ప్రపంచవ్యాప్తంగా విస్తరించటం మొదలైంది. లయన్స్ క్లబ్బులు, ఏ సంవత్సరంలో, ఏ దేశంలో మొదలైందో వివరాలు చూడండి. 1917 : యునైటెడ్ స్టేట్స్ ఆఫ్ అమెరికా. 1920 : కెనడా. 1926 : చైనా (తియాంజిన్). 1927 : మెక్సికో (నునో లారెడో). 1927 : క్యూబా (హవానా). 1935 : పనామా (కోలోన్). 1947 : ఆస్ట్రేలియా (15). 1948 : ఫ్రాన్స్. 1948 : స్వీడెన్. 1949 : ఫిలిప్పైన్స్. 1950 : బ్రిటిష్ ఐస్‌ల్స్, ఐర్లాండ్. 1950 : ఫిన్లాండ్. 1952 : బ్రెజిల్. 1954 : అర్జెంటినా (16). 1955 : హాంగ్ కాంగ్ అండ్ మకావ్. 1958 : సింగపూర్. 1959 : మలేషియా. 1960 : ఇజ్రాయెల్. 1960 : పెరూ. 1963 : టర్కీ (4 జనవరి నాడు లా 3512 ప్రెసిడెంట్ సెమల్ గుర్సెల్ సంతకం పెట్టాడు). 2002 : పీపుల్స్ రిపబ్లిక్ ఆఫ్ చైనా (గ్వాంగ్డాంగ్ అండ్ షెంఝెన్). 14 మే నెలలో, పీపుల్స్ రిపబ్లిక్ ఆఫ్ చైనా, తన భూభాగంలో లయన్స్ క్లబ్స్ స్థాపించటానికి అనుమతి ఇచ్చింది. 2007 : ఇరాక్. ఆధారాలు లయన్స్ క్లబ్స్ ఇంటర్నేషనల్, ది లయన్ ఇండియన్ మేగజైన్ 'ది లయన్'.[7] లయన్స్ క్లబ్స్ ఇంటర్నేషనల్ (వికిపీడియా) [8] లయన్స్ క్లబ్స్ క్వార్టర్లీ వీడియో మేగజైన్[9] లయన్స్ క్లబ్స్ సభ్యుల వివరాలు [10] ‍'మెల్విన్ జోన్స్' జీవితచరిత్ర [11] 'లియో క్లబ్స్' [12] లయన్స్ డిస్ట్రిక్ట్ 324ఇ1 [13] లయన్స్ క్లబ్ ఆఫ్ కరీంనగర్ ఛారిటబుల్ ఐ హాస్పిటల్ (కంటి ఆస్పత్రి), రేకుర్తి గ్రామం, కరీంనగర్ జిల్లా [14] Archived 2020-10-25 at the Wayback Machine